Blankafrunta ŝterno

La Blankafruntaŝterno , Sterna striata, estas la plej ofta ŝterno de Novzelando, tio estas birdo de la subfamilio de Ŝternenoj. Ĝi malofte naĝas, krom por banado, spite havi retajn piedojn. La specio estas protektita.
 Aspekto 
Temas pri svelta birdo, kiel ĉiu ŝterno de mallongaj kruroj kaj longaj flugiloj; ili estas 40 cm longaj kaj 160 g pezaj. La vosto estas tre forkoforma. La dorso kaj flugiloj estas grizaj kaj la subaj partoj estas blankaj. La kruroj kaj la beko estas nigraj (beko longa kaj kruroj foje nigroruĝaj) kaj nigraj estas ankaŭ la nuko kaj la krono, kiu enkadrigas mallarĝan blankan frunton, de kie venas la nomo de la specio.

Junuloj estas ĝenerale pli skvamecaj kaj malhavas nigrajn kronon aŭ nukon: ili havas nur grizan strion ĉirkaŭ la okulo kaj ĝis la nuko. De tiu strio devenas la latinlingva scienca nomo “striata”.

 Kutimoj 
Blankafrunta ŝterno manĝas en grandaj aroj per plonĝado sur fiŝarojn de eperlano kaj pilĉardo kiuj estis pelitaj al la surfacon fare de pli grandaj fiŝoj kaj tiele tiuj estas facile kaptitaj. Kiel ĉiu ŝterno ili flugas havante siajn kapojn kaj bekojn indikantajn suben al siaj predoj. 

Reproduktado okazas el oktobro ĝis januaro (sudhemisfera somero) en grandaj kolonioj en rokaj klifoj kaj proksimaj insuloj.

Bildaro

 Referencoj 


 Eksteraj ligiloj 
 Anglalingva ejo pri ŝterno

Kategorio:Ŝternoj
Kategorio:Ĥaradrioformaj
Kategorio:Sterna
Kategorio:Birdoj de Aŭstralio
Kategorio:Birdoj de Oceanio
Kategorio:Marbirdoj